Täna kella 11.43 ajal Tallinna-Paldiski maantee 21. kilomeetril juhtunud liiklusõnnetuse tõttu on liiklus tugevalt häiritud ning politsei soovitab autojuhtidele ümbersõitu Vääna kaudu.    Esialgse info kohaselt Kiia küla ja Tutermaa vahelisel teelõigul põrkasid kokku Volkswagen Caddy ja Volkswagen Polo. Liiklusõnnetuses said viga kolm Caddys viibinud inimest, teatas Põhja prefektuuri pressiesindaja.    Õnnetuspaigas on liiklus  tugevalt häiritud, mistõttu soovitab politsei ümbersõitu Vääna kaudu. Keilast ja Tallinna ringteelt Paldiski maanteele suundujad suunatakse Saue poole või Pärnu maanteele. Tallinnast mööda Paldiski maanteed Keila poole sõitjad saavad kasutada ümbersõitu Vääna kaudu    www.DELFI.ee